b'\n_START_ARTICLE_\nTronador (vulkan)\n_START_SECTION_\nGeografija in geologija\n_START_PARAGRAPH_\nTronador je v mokrih Andih, obmo\xc4\x8dju visokih padavin tako snega kot de\xc5\xbeja. Vla\xc5\xbeno zmerno podnebje ju\xc5\xbenih Andov omogo\xc4\x8da nastanek ve\xc4\x8d ledenikov zaradi visokih stopenj akumulacije. Ve\xc4\x8dino padavin proizvajajo zahodni frontalni sistemi iz Pacifika. Le\xc5\xbei sredi Andskega masiva na \xc5\xa1irini 41 \xc2\xb0 S in je del alpske pokrajine fjordov, ledeni\xc5\xa1kih jezer in dolin v obliki \xc4\x8drke \xc2\xbbU\xc2\xab. Oblikovanje pokrajine je potekalo med kvartarno poledenitvijo, obdobjwm, ko je celotno obmo\xc4\x8dje pokrival Patagonski ledeni pokrov. Vulkan je rasel med ledenimi dobami in vmesni obdobji pleistocena, vendar je v poznem srednjem pleistocenu 300 milijonov let pred sedanjostjo prakti\xc4\x8dno ugasel zaradi premika aktivne fronte ju\xc5\xbenega vulkanskega obmo\xc4\x8dja, v katerega spada . Od takrat so poledenitve in drugi erozijski procesi svobodno oblikovali goro brez novih izbruhov lave ali t\xc3\xa9fre (piroklasti\xc4\x8den sediment. Kot pri bli\xc5\xbenjem vulkanu Lan\xc3\xadn je Tronador zgrajen predvsem iz bazaltov in je opazen upad aktivnosti, saj vulkana Osorno in Calbuco rasteta bolj zahodno\n_START_SECTION_\nLedeniki\n_START_PARAGRAPH_\nTronador je opazen po mnogih ledenikih, ki pokrivajo dele njegovih pobo\xc4\x8dij. Evidentirali so do osem ledenikov: Alerce, Ventisquero Negro, Casa Pangue, Casta\xc3\xb1o Overa, R\xc3\xado Blanco, Fr\xc3\xadas, Peulla in Manso. V zadnjih desetletjih se ledeniki na Tronadoru, kot tudi ve\xc4\x8dina ju\xc5\xbenih ledenikov, umika. Ledenik Casa Pangue na severozahodni strani se je med letoma 1961 in 1998 zelo skr\xc4\x8dil, pri \xc4\x8demer se je med letoma 1981 in 1998 za 52 m a\xe2\x81\xbb\xc2\xb9 pove\xc4\x8dala stopnja umika. Umik in red\xc4\x8denje pripisujemo zmanj\xc5\xa1anju padavin in segrevanju zgornje troposfere v zadnjih desetletjih._NEWLINE_Ledenik Alerce, na argentinski strani, je dostopen preko planinske ko\xc4\x8de Otta Meilinga, ki jo stoji med njim in ledenikom Casta\xc3\xb1o Overo. Casta\xc3\xb1o Overa, tudi na argentinski strani, je manj\xc5\xa1i in relativno dostopen iz Pampa Linda. Vodeni trekingi omogo\xc4\x8dajo obiskovalcem pre\xc4\x8dkanje Casta\xc3\xb1o Overa ali dostop do vrha Tronadorja._NEWLINE_Ventisquero Negro ("\xc4\x8drni sneg" v \xc5\xa1pan\xc5\xa1\xc4\x8dini) je precej nenavaden ledenik na Tronadorju v narodnem parku Nahuel Huapi. Neobi\xc4\x8dajno temno rjave barve ledenika prihajajo iz umazanije in sedimentov, zbranih v akumulacijski coni ledenika, ki ga polni ledenik R\xc3\xado Manso nekaj sto metrov vi\xc5\xa1je na gori. Rjavi ledeni grebeni, ki se izlo\xc4\x8dajo iz ledenika, nato plavajo v majhnem jezeru, dokler se ne raztopijo.\n_START_SECTION_\nVrhovi\n_START_PARAGRAPH_\nPo Aonekerjevem zemljevidu so imena vrhov na Tronadorju: Anon ali Internacional (3484 m), Argentino (3187 m), Chileno (3262 m), Torre Ilse (2585 m). Grebeni so: Filo Sur (3054 m), Filo Blanco (3146 m), Filo La Vieja (2715 m), Filo Lamotte (2340 m).\n_START_SECTION_\nPohodni\xc5\xa1tvo in turizem\n_START_PARAGRAPH_\nNa Tronador se je prvi\xc4\x8d povzpel Hermann Claussen solo 29. januarja 1934 po ve\xc4\x8d poskusih. Planinska ko\xc4\x8da Otta Meilinga je priljubljena pri dnevnih pohodnikih, poimenovana po planincu, ki je naredil na desetine vzponov in pre\xc5\xbeivel leta, ko je vodil pohodnike. Ko\xc4\x8da stoji pribli\xc5\xbeno 1200 m navpi\xc4\x8dno nad Pampo Linda, ob vzno\xc5\xbeju gore._NEWLINE_Ve\xc4\x8dina obiskov velja najvi\xc5\xa1jemu od treh vrhov, International ali Anon. Vendar pa je bila posledica nenavadno vro\xc4\x8dega poletja v januarju in februarju 2008, da je naraslo tveganje padajo\xc4\x8dega kamenja. Argentinska stran, zaradi vedno bolj toplega vremena v regiji, ki destabilizira ledenike, zato ni ve\xc4\x8d dostopna.'